**Karl Rudolf Gerd von Rundstedt** (født 12. desember 1875 i Aschersleben i Tyskland, død 24. februar 1953 i Hannover) var en tysk generalfeltmarskalk under andre verdenskrig. Han deltok også i første verdenskrig og var en av de tyske offiserene som etter krigens slutt fikk fortsette i Reichswehr.

Bakgrunn og karriere
--------------------

Den tyske generalfeltmarskalken Gerd von Rundstedt med den italienske ministerpresidenten Benito Mussolini og den tyske rikskansleren Adolf Hitler på befaring på Østfronten i 1941.  Foto: Deutsches Bundesarchiv 
Gerd von Rundstedt under Nürnbergprosessene, de alliertes rettsoppgjør mot politiske, økonomiske og militære ledere fra Tyskland etter andre verdenskrig. Den over 60-årige Rundstedt er iført Wehrmachtuniform uten distinksjoner og dekorasjoner og med høretelefoner for simultanoversettelsen.
Rundstedt tilhørte en gammel offisersfamilie. Hans far het også Gerd von Rundstedt og var prøyssisk general.

Rundstedt var en offiser av den gamle prøyssiske skole, preget av konservativ tradisjon og militarisme, men også lojalitet og integritet. Dette gjorde at han på den ene siden var vanskelig å håndtere for den nasjonalsosialistiske ledelsen, men på den andre siden var han med sin faglige tyngde og dyktighet nødvendig for den. Han ble flere ganger i løpet av krigen delvis satt på sidelinjen, men ble alltid hentet frem igjen når situasjonen krevde det. Han er kjent som en av Tysklands mest effektive generaler.

Hans største triumf var sannsynligvis da han i 1940 ledet den midterste armegruppe A under slaget om Frankrike. Med sin underlagte pansergruppe krysset han raskt Meuse ved Sedan og kom raskere enn forventet fram til Kanalkysten ved Abbeville. Det er blitt hevdet at Rundstedt hadde stor innvirkning på Hitlers beslutning om å stanse fremrykningen ved Dunkerque, noe som førte til at britene klarte å redde store deler av sin felthær over til Storbritannia. Ved slutten av krigen var han øverstkommanderende for vest og hadde dermed oppgaven å forhindre den britisk-amerikanske invasjonen.

Etter krigen
------------

Etter krigen ble Gerd von Rundstedt etterforsket for krigsforbrytelser, blant annet for massakrer foretatt på Østfronten og sin bistand til Einsatzgruppen. Da han ble spurt om dette og ble konfrontert med vitnesbyrdene fra en kommandør av en Einsatzgruppe, kunne han ikke svare annet enn at det var beskrivende for SS å «snakke slik om en feltmarskalk», men var ikke i stand til å tilbakevise anklagene. Han slapp imidlertid anklage, delvis på grunn av svak helse. Han ble løslatt i juli 1948 og bodde i Hannover til han døde fem år senere.

Utmerkelser
-----------

* Æreskorset
* Jernkorset (1914) 2. og 1. klasse
* Jernkorset (1939) 2. og 1. Klasse (*Wiederholungsspange*)
* Ritterkreuz des Königlichen Hausordens von Hohenzollern med sverd
* Jernkorsets ridderkors med ekeløv og sverd
	+ Ridderkorset (30. september 1939)
	+ Ekeløv (1. juli 1944)
	+ Sverd (18. februar 1945)

Referanser
----------

1. 1 2   Encyclopædia Britannica Online, Encyclopædia Britannica Online-ID biography/Gerd-von-Rundstedt, besøkt 9. oktober 2017[Hentet fra Wikidata]
2. 1 2   Brockhaus Enzyklopädie, Brockhaus Online-Enzyklopädie-id rundstedt-gerd-von, besøkt 9. oktober 2017[Hentet fra Wikidata]
3. 1 2   Find a Grave, oppført som Karl Rudolf Gerd von Rundstedt, Find a Grave 46405239, besøkt 9. oktober 2017[Hentet fra Wikidata]
4. 1 2   Social Networks and Archival Context, SNAC Ark-ID w6bk2mdc, besøkt 9. oktober 2017[Hentet fra Wikidata]
5. 1 2   Gemeinsame Normdatei, GND-ID 118939327, besøkt 13. august 2015[Hentet fra Wikidata]

Litteratur
----------

* Huber, Rudolf Günter: *Gerd von Rundstedt. Sein Leben und Wirken im Spannungsfeld gesellschaftlicher Einflüsse und persönlicher Standortbestimmung,* Peter Lang Verlag : Frankfurt am Main 2004, 465 S. ISBN 3-631-51933-8
* Blumentritt, G: *Von Rundstedt: The Soldier and the Man*, 1952

Eksterne lenker
---------------

* (en) Gerd von Rundstedt – kategori av bilder, video eller lyd på Commons Rediger på Wikidata

* (en) Gerd von Rundstedt – galleri av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Brockhaus Enzyklopädie **·** Deutsche Biographie **·** Encyclopædia Universalis **·** Nationalencyklopedin **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** Munzinger (iba)
 |

Portal: Andre verdenskrig